**JUDEŢUL SATU MARE *Anexa n. 2 la Proiectul de hotărâre nr. \_\_\_\_\_\_\_\_\_\_\_\_\_\_\_\_2022***

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Descrierea sumară a investiției propusă a fi realizată prin proiectul**

**„Elaborarea Planului de Amenajare a Teritoriului Județului Satu Mare”**

„Elaborarea Planului de Amenajare a Teritoriului Județului Satu Mare” se înscrie în eforturile Consiliului Județean Satu Mare de îndeplinire a atribuțiilor ce îi revin în conformitate cu art. 21 și art. 22 din Legea nr. 350/2001 privind amenajarea teritoriului și urbanismul, cu modificările și completările ulterioare, în sensul coordonării activității în acest domeniu la nivel județean și al asigurării elaborării și aprobării Planului de amenajare a teritoriului județean.

Corelarea cu proiecte deja implementate la nivel local:

* Centura Municipiul Carei;
* Centura Municipiului Satu Mare;
* Depozitul ecologic de deșeuri;
* Extinderea rețelelor de alimentare cu apă potabilă și de canalizare.

Corelarea cu proiecte în curs de implementare la nivel local:

* Drumul Expres (Nyiregyhaza ) Satu Mare – Baia Mare
* Zona Turistică Luna Șes

UAT Satu Mare îndeplinește condițiile în vederea aplicării:

* Solicitantul are capacitatea de a cofinanța proiectul pentru cheltuielile neeligibile
* Valoarea investiției se încadrează în valoarea maximă eligibilă
* Proiectul propus include activități până cel târziu la data de 30 iunie 2026
* Proiectul nu include activități desfășurate înainte de data de 1 februarie 2020
* Respectă principiile de dezvoltare durabilă, protecția mediului, egalitate de șanse, de gen, nediscriminare, accesibilitate
* Proiectul respect principiul ”Do No Significant Harm” (DNSH)
* Conform Legii nr. 350/2001, art. 22. alin (1), Consiliul Județean inițiază și aprobă PATJ.

Descrierea procesului de implementare:

* Depunerea aplicației în vederea accesării fondurilor necesare
* Încheierea unui contract în vederea elaborării PATJ Satu Mare
* Elaborarea PATJ este necesară pentru a reflecta actualele direcții și priorități de dezvoltare a județului
* Utilizarea PATJ ca instrument în vederea promovării investițiilor și a evidențierii oportunităților pe care UAT Județul Satu Mare le are.
* Documentațiile de amenajare a teritoriului și de urbanism, vor fi încărcate pe platforma Observatorului Teritorial.

PATJ este structurat pe următoarele părți:

* Partea I:
* Analiza situației existente
* Identificarea elementelor care condiționează dezvoltarea , cu evidențierea problemelor, disfuncționalităților și tendințelor
* Identificarea zonelor cu potențial natural și/sau cultural ;
* Partea a II a : diagnostic prospectiv și general;
* Partea a III a : strategia de dezvoltare teritorială a județului;
* Partea a IV a : planul de acțiune pentru implementarea prevederilor planului – politici publice teritoriale, programe și proiecte.

**PREŞEDINTE, DIRECTOR EXECUTIV,**

**Pataki Csaba Ştern Felicia Cristina**

Red./Tehn. T.D.M./Exemplare 5